1.10.2010 Euroopan unionin virallinen lehti L 259/19 KOMISSION PÄÄTÖS, annettu 30 päivänä syyskuuta 2010, Puolassa toukokuussa 2010 esiintyneiden tulvien uhreille vastikkeetta jaettavien tai heidän käyttöönsä vastikkeetta annettavien tavaroiden tullittomasta tuonnista (tiedoksiannettu numerolla K(2010) 6624) (Ainoastaan puolankielinen teksti on todistusvoimainen) (2010/586/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (!) ja erityisesti sen 76 artiklan, ottaa huomioon 2 päivänä kesäkuuta 2010 päivätyn Puolan hallituksen pyynnön, joka koskee Puolassa toukokuussa 2010 esiintyneiden tulvien uhrien käyttöön vastikkeetta annettavien tavaroiden tullitonta tuontia, sekä katsoo seuraavaa: (1) — Tulva on asetuksen (EY) N:o 1186/2009 XVII luvun C jaksossa tarkoitettu katastrofi, minkä vuoksi on syytä an- taa lupa sellaisten tavaroiden tullittomaan tuontiin, jotka täyttävät asetuksen (EY) N:o 1186/2009 74-80 artiklassa säädetyt perusteet. (2) — Jotta komissio saisi asianmukaisesti tiedot tullittomasti tuotujen tavaroiden käytöstä, Puolan hallituksen olisi toi- mitettava tiedot toimenpiteistä, joita se toteuttaa estääk- seen kyseisten tavaroiden käytön muuhun kuin niille sal- littuun tarkoitukseen. (3) — Komissiolle olisi myös ilmoitettava tuonnin laajuus ja luonne. (4) — Muita jäsenvaltioita on kuultu asetuksen (EY) N:o 1186/2009 76 artiklan mukaisesti, (') EUVL L 324, 10.12.2009, s. 23. ON HYVÄKSYNYT TÄMÄN PÄÄTÖKSEN: 1 artikla 1. Tavaroille, joita valtion elimet tai Puolan toimivaltaisten viranomaisten hyväksymät organisaatiot tuovat vapaaseen liik- keeseen luovutettaviksi jakaakseen ne vastikkeetta Puolassa tou- kokuussa 2010 esiintyneiden tulvien uhreille tai luovuttaakseen ne vastikkeetta heidän käyttöönsä siten, että tavarat säilyvät mainittujen organisaatioiden omistuksessa, myönnetään vapau- tus asetuksen (EY) N:o 1186/2009 2 artiklan 1 kohdan a ala- kohdassa tarkoitetuista tuontitulleista. 2. — Tavaroille, joita avustusjärjestöt tuovat vapaaseen liikkee- seen luovutettaviksi tyydyttääkseen toimintansa aiheuttamat tar- peet, myönnetään niin ikään tuontitullittomuus. 2 artikla Puolan hallituksen on toimitettava komissiolle viimeistään 31 päivänä joulukuuta 2010 luettelo 1 artiklan 1 kohdassa tarkoitetuista hyväksytyistä organisaatioista. 3 artikla Puolan hallituksen on toimitettava komissiolle viimeistään 31 päivänä joulukuuta 2010 kaikki tiedot sellaisten tavaroiden luonteesta ja paljouksista pääluokittain jaoteltuina, joille on myönnetty tuontitullittomuus 1 artiklan nojalla. 4 artikla Puolan hallituksen on toimitettava komissiolle viimeistään 31 päivänä joulukuuta 2010 tiedot toimenpiteistä, joita se to- teuttaa varmistaakseen, että asetuksen (EY) N:o 1186/2009 78, 79 ja 80 artiklaa noudatetaan. 5 artikla Tämän päätöksen 1 artiklaa sovelletaan tuontiin joka on tapah- tunut tai tapahtuu 1 päivän toukokuuta 2010 ja 30 päivän marraskuuta 2010 välisenä aikana.